b'\n_START_ARTICLE_\nJuhani Nuorvala\n_START_PARAGRAPH_\nJuhani Aarne Kaleva Nuorvala (s. 5. joulukuuta 1961 Helsinki) on suomalainen s\xc3\xa4velt\xc3\xa4j\xc3\xa4.\n_START_SECTION_\nHenkil\xc3\xb6historia\n_START_PARAGRAPH_\nJuhani Nuorvala syntyi Aarne Nuorvalan ja Helena Hintikan perheeseen. Ylioppilaaksi Nuorvala tuli 1980. H\xc3\xa4n opiskeli Sibelius-Akatemiassa valmistuen 1991 s\xc3\xa4vellyslinjalta opettajanaan Eero H\xc3\xa4meenniemi. Nuorvala on opiskellut s\xc3\xa4vellyst\xc3\xa4 my\xc3\xb6s Pariisissa ja New Yorkissa. H\xc3\xa4n on toiminut tuntiopettajana useissa korkeakouluissa Suomessa vuodesta 2008 alkaen. Tapiola Sinfoniettan nimikkos\xc3\xa4velt\xc3\xa4j\xc3\xa4 h\xc3\xa4n oli 1998.\n_START_SECTION_\nTaiteellinen tuotanto\n_START_PARAGRAPH_\nNuorvalan tunnistettavin p\xc3\xa4\xc3\xa4piirre on mikrotonaalisuus. H\xc3\xa4n on tyylillisesti laaja-alainen s\xc3\xa4velt\xc3\xa4j\xc3\xa4, jonka musiikista l\xc3\xb6ytyy kiihke\xc3\xa4\xc3\xa4 rytmist\xc3\xa4 sykett\xc3\xa4, mutta my\xc3\xb6s lempe\xc3\xa4sti leijailevaa ambient-henke\xc3\xa4.'